Det har ikke været muligt at få fat i Pernille Vigsø Bagge efter at hun på Facebook meldte ud, at hun måske ville melde sig ud af SF, efter hun var blevet forbigået som minister. Nu har hun ændret mening og udmeldingen kommer igen på Facebook. Det skriver Nordjyske. - Kære alle. Beklager at jeg blev så sur. Det havde parti og kolleger ikke fortjent. Undskyld. Man skal holde sin kritik indendøre, og man skal altid true med at blive og ikke med at gå. Den har jeg selv brugt utallige gange overfor andre der var ved at give op. Og så HURRA for enden på VKO og HURRA for en ny start ! skriver Pernille Vigsø Bagge på Facebook. Hun har ellers modtaget en del støtte af baglandet. Senest har Meta Fuglsang og Pernille Frahm meldt ud, at de støtter Pernille Vigsø Bagge.

Referat:
Pernille Vigsø Bagge vil alligevel ikke gå fra SF. Det skriver hun på sin facebookprofil.